b'\n_START_ARTICLE_\nSkrivnost Krvavega mostu\n_START_SECTION_\nVsebina\n_START_PARAGRAPH_\nSkrivnost Krvavega mostu (slovenska izdaja v dveh knjigah) je prvi roman iz pisatelji\xc4\x8dinega obse\xc5\xbenega cikla o \xc4\x8carovnici z Gri\xc4\x8da. Dogajanje je postavljeno v Zagreb osemnajstega stoletja, pravzaprav na Gri\xc4\x8d, osrednji del mesta. Med glavnimi junaki najdemo grofa Me\xc5\xa1ka, baronico Katarino Lehotsko, poro\xc4\x8dnika Stanka Gotto (ki je v resnici zapeljivo dekle), barona Makarja in gvardijana Anzelma. Zgodba se v trenutku zaplete: pod mostom, ki povezuje Gri\xc4\x8d s Kaptolom, najdejo truplo, prebodeno z bene\xc4\x8dansko iglo. Za umor ni motiva. Pred bralcem se odprejo pala\xc4\x8de, purgarska rev\xc5\xa1\xc4\x8dina, samostanski hodniki, podzemni rovi, katakombe, je\xc4\x8de, razko\xc5\xa1ne zabave, spletke itd. Poka\xc5\xbee se vsa izprijenost tedanjega sodstva in plemstva. Prvemu umoru pod mostom sledi drugo truplo in potem tretje. Kdo bo naslednji? Praznovernih me\xc5\xa1\xc4\x8danov se poloti negotovost. Na gosposkih plesi pride do tatvin in roparskih napadov, mestni zapori se polnijo. Gro\xc5\xbenja pod Krvavim mostom je za\xc4\x8dela v pravem pomenu besede zastrupljati me\xc5\xa1\xc4\x8dane. Kdo se skriva za vsem tem?_NEWLINE_Zgodba je mojstrsko zapletena, bere se kot napeta kriminalka. Pred bralcem o\xc5\xbeivijo hudi in nemirni \xc4\x8dasi, ko so pustolovske literaturebili ljudje orodje usode, pretiranih strasti in \xc4\x8dlove\xc5\xa1ke pokvarjenosti. Avtorico Skrivnosti Krvavega mostu zaradi fabulisti\xc4\x8dne spretnosti lahko z vso upravi\xc4\x8denostjo \xc5\xa1tejemo med svetovne avtorje romanti\xc4\x8dno . Ljubiteljem tovrstne literature bo Skrivnost Krvavega mostu prav gotovo v\xc5\xa1e\xc4\x8d._NEWLINE_Glavni lik romana, Jurica Me\xc5\xa1ko, predstavlja brezskrbnega mladeni\xc4\x8da, ki \xc4\x8das pre\xc5\xbeivlja ob pijan\xc4\x8devanju z ostalimi plemi\xc4\x8di v njihovih pala\xc4\x8dah. S pitjem vina za\xc4\x8dnejo v \xc4\x8dasu sve\xc4\x8danih jedi, nadaljujejo do no\xc4\x8di, v\xc4\x8dasih celo do zjutraj. Zahvaljujo\xc4\x8d svoji mladosti, Me\xc5\xa1ko uspe ostati zbran, ne glede na njegovo pijan\xc4\x8devanje in zabavanje z drugimi plemi\xc4\x8di, se v njem skriva velika mo\xc4\x8d in juna\xc5\xa1tvo in iskreno prijateljstvo z mladeni\xc4\x8dem Stankom, ki je ne\xc4\x8dak baronice Lehotske, ki je dejansko dekle preoble\xc4\x8dena v mladega vojvodu._NEWLINE_Stanka , mlado dekle iz revne dru\xc5\xbeine, prebiva v samostanu kjer jo glavni menih sili da je njegova ljubica, potem ko ga odbije, jo zapire v temnico, od koder jo re\xc5\xa1i menih Anzelmo. Ta jo po\xc5\xa1lje v slu\xc5\xbebo k svoji ljubici, predstojnici samostana klarisa Beati._NEWLINE_Roman se dogaja se v Zagrebu, Vara\xc5\xbedinu in Hrva\xc5\xa1kem zagorju. Pomembnej\xc5\xa1i kraji dogajanja so: dvor grofa Jurice Me\xc5\xa1ka, hi\xc5\xa1a baronice Lehotske, dvor grofa Pata\xc4\x8di\xc4\x87a, hi\xc5\xa1a barona Makara, samostan klarisa. \xc4\x8cas dogajanja se za\xc4\x8dne pozno poleti, kon\xc4\x8da pa spomladi naslednje leto. To\xc4\x8den \xc4\x8das ni dolo\xc4\x8den, vendar po podobah sode\xc4\x8d, ki opisujejo hrva\xc5\xa1ko zgodovino, le-te lahko ustrezajo letu 1775. \xc4\x8cas dogajanja je torej v 18.stoletju, ko se za\xc4\x8dnejo konflikti med Hrvati in Mad\xc5\xbeari, zaradi ohranjanja miru se takrat Marija Terezija nagiba k Mad\xc5\xbearom.\n_START_SECTION_\nZbirka\n_START_PARAGRAPH_\n\xc4\x8carovnica z Gri\xc4\x8da je cikel romanov v 7 zvezkih, ki si sledijo: Skrivnost Krvavega mostu (Tajna Krvavog mosta), Kontesa Nera, Malleus maleficarum, Tekmica Marije Terezije (Suparnica Marije Terezije I in II), Dvorne spletke (Dvorska kamarila), Upornik na prestolu (Buntovnik na prijestolju).\n_START_SECTION_\nIzdaje in prevodi\n_START_PARAGRAPH_\nCikel sedmih romanov je preveden v sloven\xc5\xa1\xc4\x8dino leta 1972.\n_START_SECTION_\nPriredbe\n_START_PARAGRAPH_\nPo romanu je bila narejena gledali\xc5\xa1ka predstava,ki so jo predstavili 18. junija leta 1918, v HNK v Zagrebu in je po\xc5\xbeela izjemen uspeh. Posnet je tudi istoimeni film, ki ni ohranjen. Hrva\xc5\xa1ka radio-televizija je leta 2008 posnela dokumentarni film z avtorico kot glavno temo.'